Flowering
flowering je prvi studijski album što ga je izdao japanski muzičar TK from Ling tosite sigure u sklopu svoje solo karijere. Album je izdan 27. lipnja 2012. godine od strane diskografske kuće Sony te je tokom narednih tjedana završio na 14. mjestu Oriconove ljestvice i 13. mjestu Billboardove Japan Hot Albums ljestvice. Album je prošao jako dobro među kritičarima. 

flowering je najavljen posebnim DVD-video izdanjem film A moment, što ga je TK izdao tokom 2011. godine, a koje je sadržavalo tri kompozicije. Dvije od njih, "white silence" i "film A moment", su dobile posebne albumske verzije, nakon što su ranije objavljene na singlu "film A moment", te su bile uvrštene kao peta i sedma kompozivija na floweringu. Album sadrži ukupno deset pjesama, čiji je autor TK, s tim da je posljednja od njih, instrumentalna kompozicija "sound_am326", zapravo secret track i posvećena je posljedicama katastrofalnog potresa u Sendaiju 2011. godine. 

Album je izdan kao CD, DVD i bio je dostupan za digitalni download. TK je promociju albuma započeo već 24. lipnja objavom studijske snimke na YouTubeu, a kasnije je odradio i nekoliko solističkih nastupa u Japanu u sklopu promocije. Na albumu su se, kao gosti, pojavili Masatoshi Nakano, kao gitarist, i Miyoko Nakamura, kao pomoćni vokal, s kojima TK svira u bendu Ling tosite sigure.

Popis pjesama

Vanjske poveznice
 Diskografija

TK from 凛として時雨
Japanski albumi
Albumi 2012.